Nils Christie
Store norske leksikon,Samfunn,Politi og kriminalitet,Kriminologi
Nils Christie var en norsk sosiolog. Han tok magistergraden i sosiologi 1953 og ble dr.philos. i 1960 på avhandlingen Unge norske lovovertredere. Christie ble universitetsstipendiat ved Universitetet i Oslo i 1958 og dosent i kriminologi i 1959. I 1966 ble han tildelt et personlig professorat i kriminologi.
Nils Christie ga ut mange bøker, blant annet:  Kriminalsosiologi (1965),  Hvis skolen ikke fantes (1971),  Hvor tett et samfunn? (1975),  Pinens begrensning (1981),  Den gode fiende (1985, sammen med K. Bruun), og  Kriminalitetskontroll som industri. Mot GULAG, vestlig type? (1993). Flere av bøkene hans ble oversatt til andre språk.Christie skrev også mange artikler og var en aktiv deltager i samfunnsdebatten i en årrekke. I 1996 ble han utnevnt til æresdoktor ved Universitetet i København. I 2001 fikk han Fritt Ord-prisen. Les mer i Store norske leksikon Nils Christie i Norsk biografisk leksikon Sundbø, Svein: Nils Christie : en kronologisk bibliografi [...], 1999, isbn 82-7965-025-3